Case ID: 1104850
Sentence 14: Ali Məhkəmə həmin qərarda qeyd etmişdir ki, apellyasiya instansiyası məhkəməsi tərəfindən işə baxılan zaman Cavabdeh istifadəsində olan qarajın 59 saylı MKİS-nin ərazisində yerləşməsinə baxmayaraq həmin qarajın 59 saylı MKİS-nin balansında olmayan ünvan 2 ünvanda yerləşən “Azərittifaqa” məxsus binanın həyətində arxa tərəfdə, yəni B.Bağırova küçəsinə çıxan tərəfdə yerləşməsinə, ekspert rəyində bir sayda qaraj tədqiq olunduğu halda, iki sayda qarajın sərhədlərinin üst-üstə düşməməsinin göstərilməsinin ziddiyyət doğurmasına və bu halın apellyasiya kollegiyası tərəfindən aparılmış yerində baxış (müayinə) zamanı da təsdiqini tapmasına dair işin hallarına düzgün hüquqi qiymət verilməmiş, cavabdehin istifadəsində olan qarajın iddiaçıya məxsus olmaması və iddiaçıya aid qarajın mövcud olmaması kimi səhv nəticəyə gəlinib iddia tələbinin rədd olunması barədə qərar qəbul edilmişdir.Eyni zamanda apellyasiya instansiya məhkəməsi tərəfindən işə baxılan zaman mübahisə predmetinin qeyri-yaşayış təyinatlı obyekt olmasına və iş materiallarında həmin obyektin Nəsimi rayon 59 saylı MKİS-nin balansında olmasını təsdiq edən daşınmaz əmlakın dövlət reyestrində aparılmış qeydiyyatın mövcud olmamasına dair işin hallarına düzgün hüquqi qiymət verilməmiş, qarajın ünvanının ünvan reyestrini aparan müvafiq İcra Hakimiyyəti orqanı vasitəsi ilə dəqiqləşdirilməsi üçün prosessual hərəkətlər aparılmadan tərəflərin iddia etdiyi qarajın hüquqların dövlət qeydiyyatını təsdiq edən texniki pasporta malik İddiaçı məxsus olmaması kimi səhv nəticəyə gəlinməklə iddia tələbinin rədd olunması barədə düzgün olmayan qərar qəbul edilmişdir.